Komission asetus (ETY) N:o 473/89, annettu 24 päivänä helmikuuta 1989, jäsenvaltioiden kalansaalistietojen tallentamista koskevista yksityiskohtaisista erityissäännöistä annetun asetuksen (ETY) N:o 2807/83 muuttamisesta



Virallinen lehti nro L 053 , 25/02/1989 s. 0034 - 0034

Suomenk. erityispainos Alue 4 Nide 3 s. 0126

Ruotsink. erityispainos Alue 4 Nide 3 s. 0126



KOMISSION ASETUS (ETY) N:o 473/89, annettu 24 päivänä helmikuuta 1989, jäsenvaltioiden kalansaalistietojen tallentamista koskevista yksityiskohtaisista erityissäännöistä annetun asetuksen (ETY) N:o 2807/83 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisön kalavarojen säilyttämis- ja hallintojärjestelmän perustamisesta 25 päivänä tammikuuta 1983 annetun neuvoston asetuksen (ETY) N:o 170/83() sellaisena kuin se on muutettuna Espanjan ja Portugalin liittymisasiakirjalla, ottaa huomioon tietyistä vuoden 1987 kalastustoimintaa koskevista valvontatoimenpiteistä annetun neuvoston asetuksen (ETY) N:o 2241/87(), sellaisena kuin se on muutettuna asetuksella (ETY) N:o 3483/88(), ja erityisesti sen 14 artiklan, sekä katsoo, että komission asetuksessa (ETY) N:o 2807/83(), sellaisena kuin se on muutettuna Espanjan ja Portugalin liittymisasiakirjalla, säädetään kalastuspäiväkirjan käyttöä kalastustoimien aikana koskevat yksityiskohtaiset säännöt sekä sellaisen aluksen kapteenin tekemiä lastin purkaus- ja jälleenlaivausselvityksiä koskevat yksityiskohtaiset säännöt, jonka alus purjehtii jäsenvaltion lipun alla tai on rekisteröity jäsenvaltiossa, olisi tarpeen täsmentää sellaisia edellämainittuja yksityiskohtaisia sääntöjä, jotka koskevat kalastuspäiväkirjaan merkittyjen tietojen lähetysmenettelyä lastin purkamisen tapahtuessa muualla kuin siinä jäsenvaltiossa, jonka lipun alla alus purjehtii, siten kuin on esitetty asetuksen liitteessä IV ja liitteessä V olevassa 4.2.2 kohdassa; sen vuoksi olisi asetusta (ETY) N:o 2807/93 muutettava, ja tässä asetuksessa säädetyt toimenpiteet ovat kalavarojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 2807/83 seuraavasti: 1. Korvataan liitteessä IV oleva 4.2.2 kohta seuraavalla tekstillä: "Jos lasti puretaan muualla kuin siinä jäsenvaltiossa, jonka lipun alla alus purjehtii tai jossa se on rekisteröity, lastin purkamista koskevan ilmoituksen ensimmäinen jäljennöskappale on luovutettava tai lähetettävä viimeistään 48 tunnin kuluessa purkamisen päättymisestä sen jäsenvaltion toimivaltaisille viranomaisille, jossa lasti puretaan." 2. Liitteessä V olevan 4 kohdan 2 alakohdan 2 alakohta korvataan seuraavalla tekstillä: "Jos lasti puretaan muualla kuin siinä jäsenvaltiossa, jonka lipun alla alus purjehtii tai jossa se on rekisteröity, lastin purkamista koskevan ilmoituksen ensimmäinen jäljennöskappale on luovutettava tai lähetettävä viimeistään 48 tunnin kuluessa purkamisen päätymisestä sen jäsenvaltion toimivaltaisille viranomaisille, jossa lasti puretaan." 2 artikla Tämä asetus tulee voimaan kolmantenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä helmikuuta 1989. Komission puolesta Manuel MARÍN Varapuheenjohtaja () EYVL N:o L 24, 27.1.1983, s. 1 () EYVL N:o L 207, 29.7.1987, s. 1 () EYVL N:o L 306, 11.11.1988, s. 2 () EYVL N:o L 276, 10.10.1983, s. 1